“Termiz xalqaro savdo markazi” erkin savdo zonasi hududidan tovarlar va shaxslarni oʻtkazish tartibi toʻgʻrisida
(resolution, 2024-07-12)

Tovarlar (ishlar va xizmatlar) eksporti hajmini yanada koʻpaytirish, xorijiy xaridorlar uchun qulay shart-sharoitlar yaratish, xorijiy investitsiyalar uchun jozibadorlikni oshirish, mintaqaviy savdoni ragʻbatlantirish, shuningdek, tashqi savdo infratuzilmasini rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Surxondaryo viloyati va Toshkent shahrida maxsus iqtisodiy va kichik sanoat zonalari faoliyatini yanada rivojlantirish chora-tadbirlari toʻgʻrisida” 2020-yil 12-noyabrdagi PF-6109-son Farmoniga muvofiq “Termiz xalqaro savdo markazi” erkin savdo zonasi (keyingi oʻrinlarda — Markaz) hududida chakana savdo operatsiyalarini amalga oshirish huquqi berilgan “erkin bojxona zonasi” bojxona rejimi amal qilishi maʼlumot uchun qabul qilinsin. 2. Belgilansinki: Markaz hududidan har qanday tovarlar olib oʻtilishi mumkin, Oʻzbekiston Respublikasi bojxona hududiga olib kirish yoki undan olib chiqish taqiqlangan yoki cheklab qoʻyilgan tovarlar bundan mustasno; tovarlar Markaz hududiga bojxona toʻlovlari toʻlanmasdan va iqtisodiy siyosat choralari qoʻllanilmasdan olib kiriladi; Markaz hududida shaxslar, transport vositalari va yuklar erkin harakatlanadi; yuridik va jismoniy shaxslar tomonidan Markaz hududiga tovarlar Oʻzbekiston Respublikasi qonunchilik hujjatlarida belgilangan talablarga muvofiq olib kiriladi yoki olib chiqiladi; yuridik va jismoniy shaxslar tomonidan Markaz hududiga naqd pul Oʻzbekiston Respublikasi qonunchilik hujjatlarida belgilangan talablarga muvofiq olib kiriladi yoki olib chiqiladi. 3. Markazning Maʼmuriy kengashi: Oʻzbekiston Respublikasi Davlat xavfsizlik xizmati, Investitsiyalar va tashqi savdo vazirligi va boshqa manfaatdor vazirliklar va idoralar bilan kelishgan holda, Markaz hududida uning perimetri boʻylab maxsus toʻsiqlar oʻrnatishni, nazorat qilish tizimi va yoritish moslamalari bilan jihozlashni koʻzda tutuvchi bosh reja loyihasini bir oy muddatda ishlab chiqsin va uning belgilangan tartibda tasdiqlanishini taʼminlasin; Oʻzbekiston Respublikasi Davlat bojxona qoʻmitasi va Davlat xavfsizlik xizmati bilan birgalikda Markazga kirib kelayotgan va chiqib ketayotgan jismoniy shaxslar va transport vositalarini tekshirish va roʻyxatga olishni taʼminlash maqsadida ikki oy muddatda chegara, bojxona, veterinariya, sanitariya, karantin, transport nazorati boʻyicha nazorat-oʻtkazish punktlarini tashkil etsin; manfaatdor vazirlik va idoralar hamda xoʻjalik birlashmalari bilan birgalikda Markaz hududida omborxona va xarid qilish joylari, transport va logistika markazlari, ishlov berish tarmoqlari, koʻrgazma markazlari va “shou-rumlar”, boj olinmaydigan savdo doʻkonlari, tranzit markazlari, bank boʻlinmalari, mehmonxonalar, savdo va koʻngilochar markazlar, tibbiy davolash profilaktika va diagnostika muassasalari, avtotransport vositalariga texnik xizmat koʻrsatish markazlari barpo etish, mobil aloqa va boshqa zarur xizmatlarni tashkil etish choralarini koʻrsin; Oʻzbekiston Respublikasi Davlat soliq qoʻmitasi va Davlat bojxona qoʻmitasi bilan birgalikda Markaz hududiga olib kiriladigan hamda ulgurji va chakana tartibda sotiladigan tovarlar hisobini yuritish boʻyicha zamonaviy axborot tizimlarini joriy etsin. 4. Quyidagilarni nazarda tutuvchi “Termiz xalqaro savdo markazi” erkin savdo zonasi hududiga shaxslar va transport vositalarining kirishi, hududda boʻlishi hamda hududdan chiqib ketishi, tovarlarni olib kirish va olib chiqish hamda ushbu hududda bojxona rasmiylashtiruvini amalga oshirish va mahsulotlarni realizatsiya qilish tartibi toʻgʻrisidagi nizom 1-ilovaga muvofiq tasdiqlansin: Afgʻoniston Islom Respublikasi fuqarolari va ushbu davlat hududidan kiruvchi boshqa davlat fuqarolari va fuqaroligi boʻlmagan shaxslarning Oʻzbekiston Respublikasiga kirish vizasini rasmiylashtirmasdan Markaz hududiga kirish, hududda boʻlish va undan chiqish muddatlari va tartibi; Oʻzbekiston Respublikasi fuqarolari, Oʻzbekiston hududida boʻlib turgan chet el fuqarolari va fuqaroligi boʻlmagan shaxslarning Oʻzbekiston tomonidan Markaz hududiga kirish yoki chiqish tartibi, shu jumladan, mazkur jarayonda davlat chegara nazoratini amalga oshirish tartibi; Markaz hududidan Afgʻoniston Islom Respublikasi hududiga chet el tovarlarini (“reeksport” bojxona rejimida) hamda Oʻzbekiston tovarlarini (“eksport” bojxona rejimida) olib chiqish tartibi; Markaz hududidan Oʻzbekiston Respublikasi hududiga va Oʻzbekiston Respublikasi hududi orqali uchinchi davlat hududiga tovarlarni olib oʻtish qoidalari. 5. “Termiz xalqaro savdo markazi” erkin savdo zonasi muhandislik-kommunikatsiya infratuzilmalarini rivojlantirish boʻyicha qoʻshimcha chora-tadbirlar dasturi 2-ilovaga muvofiq tasdiqlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining investitsiyalar va tashqi iqtisodiy aloqalar masalalari boʻyicha oʻrinbosari — investitsiyalar va tashqi savdo vaziri S.U. Umurzakov, Surxondaryo viloyati hokimi T.A. Bobolov va Oʻzbekiston Respublikasi Davlat bojxona qoʻmitasi raisi M.B. Azimov zimmasiga yuklansin. 1. Mazkur Nizom “Termiz xalqaro savdo markazi” erkin savdo zonasi (keyingi oʻrinlarida — Markaz) hududiga shaxslar va avtotransport vositalarining kirishi, hududda boʻlishi hamda hududdan chiqib ketishi, tovarlarni olib kirish va olib chiqish, shuningdek, ushbu hududda bojxona rasmiylashtiruvini amalga oshirish va mahsulotlarni realizatsiya qilish tartibini belgilaydi. 2. Markaz hududi alohida ajratilgan 26 gektar yer maydonni va “Termez Cargo Centre” MChJ hududini oʻz ichiga qamrab olib, koridor orqali tutashadi. 3. Markaz hududi bojxona hududidan tashqarida joylashgan hisoblanadi. Markaz hududida bojxona nazorati zonalari bojxona organlari tomonidan belgilanadi. Markaz chegaralari Oʻzbekiston Respublikasining bojxona chegarasi hisoblanadi. 4. Markaz hududi orqali oʻtadigan barcha shaxslar, transport vositalari va tovarlar qonunchilik hujjatlarida belgilangan tartibda nazorat tartib-taomillaridan oʻtkaziladi. 5. Nazorat tartib-taomillarini amalga oshirishda qurol-yarogʻ, texnika, nazorat-texnika vositalari, muhandislik inshootlari, xizmat itlari, shuningdek, inson hayoti va salomatligi, hayvonlar, oʻsimliklar uchun xavfsiz hamda tovarlar va transport vositalariga zarar yetkazmaydigan dezinfeksiya vositalaridan foydalanish mumkin. 6. Markaz hududiga olib kirilayotgan, undan olib chiqilayotgan tovar va transport vositalarining bojxona nazorati hamda rasmiylashtiruvi bojxona nazorati zonalarida amalga oshiriladi. 7. “Yagona darcha” va interaktiv mexanizmlar asosida bojxona, soliq, sertifikatsiya, fitosanitariya, veterinariya, transport, bank va valyuta ayirboshlash, mobil aloqa hamda mijozlar uchun tibbiyot va mehmonxona, avtotransport vositalariga texnik xizmat koʻrsatish va boshqa xizmatlar yoʻlga qoʻyiladi. 8. Yuk avtotransport vositalarining bojxona rasmiylashtiruvi jarayonlari har bir avtotransport vositasining kirish va chiqish vaqtini avtomatlashtirilgan qayd etish tizimi hamda navbatlarni boshqarish elektron tizimi orqali amalga oshiriladi. 9. Nazorat oʻtkazish joyi orqali oʻtuvchi shaxslar davlat nazorati organi xodimlarining talabiga binoan zarur hujjatlar, bagaj, qoʻl yuki, valyuta qimmatliklarini nazorat va tekshiruvdan oʻtkazish uchun taqdim etadi, nazorat va tekshiruvni oʻtkazishga koʻmaklashadi. 10. Transport vositalari va tovarlar texnika xavfsizligiga rioya etilgan holda, tashuvchi vakili yoki tovarga vakolatli shaxs yoxud transport vositasi haydovchisi ishtirokida bojxona nazoratidan oʻtkaziladi hamda ular bojxona organining talabiga koʻra koʻzdan kechirish qiyin boʻlgan barcha joylarni koʻrsatishi shart. 11. Identifikatsiya vositalari (plombalar, muhrlar va boshqalar) buzilganligi va (yoki) ularga shikast yetganligi yoki nazorat oʻtkazish joyidan oʻtuvchi shaxs kontrabanda predmetlarini yoxud noqonuniy olib ketilayotgan tovarlarni yashirgan boʻlishi mumkinligini koʻrsatuvchi belgilar aniqlanganda, bojxona organi boshligʻi yoki uning oʻrnini bosuvchi shaxsning qarori asosida, shuningdek, nazorat chorasi xavfni boshqarish tizimida mavjud boʻlsa, ushbu shaxs, tovar va transport vositalariga nisbatan bojxona nazorati shakllari qoʻllanishi mumkin. 12. Bojxona qoʻmitasi, Ekologiya, atrof-muhitni muhofaza qilish va iqlim oʻzgarishi vazirligi, Oʻsimliklar karantini va himoyasi agentligi, Vazirlar Mahkamasi huzuridagi Oʻzbekiston texnik jihatdan tartibga solish agentligi, Sanitariya-epidemiologik osoyishtalik va jamoat salomatligi qoʻmitasi hamda boshqa davlat organlari va tashkilotlari (keyingi oʻrinlarda — davlat nazorat organlari) tomonidan nazorat tartib-taomillarini amalga oshirish chogʻida huquqbuzarliklar aniqlanganda, huquqbuzarlar va huquqbuzarliklar sodir etilishiga daxldor boshqa shaxslarga nisbatan qonunchilik hujjatlarida belgilangan tartibda choralar koʻriladi. 13. Markaz orqali harakatlanayotgan shaxslar, avtotransport vositalari va tovarlar boʻyicha nazoratni oʻrnatish maqsadida chegara va bojxona organlari onlayn ravishda oʻzaro elektron axborot bilan almashadi. Davlat nazorat organlarining axborot almashinuvi elektron tizimlar orqali amalga oshiriladi. 14. Markaz hududiga tovarlar Markaz ishtirokchilari tomonidan “erkin bojxona zonasi” bojxona rejimiga rasmiylashtirish orqali joylashtiriladi. Markaz normal faoliyat koʻrsatishini taʼminlash uchun foydalaniladigan Oʻzbekiston tovarlari (ortish-tushirish texnikasi, sovitish uskunasi, kompyuter texnikasi, maxsus kiyim-bosh) bojxona rejimi ostida joylashtirilmaydi. Bunda ushbu tovarlar Markaz direksiyasi kafilligi ostida direksiya tomonidan taqdim etiladigan roʻyxat asosida olib kiriladi va ushbu tovarlarning hisobi alohida yuritiladi. 15. Markaz hududida bojxona yuk deklaratsiyalari asosida olib oʻtiladigan tovarlar nazorati va hisobi bojxona organlari tomonidan, chakana tartibda sotiladigan tovarlar nazorati va hisobi soliq organlari tomonidan amalga oshiriladi. 16. Markaz ishtirokchisi tomonidan Markazga kelib tushayotgan va undan olib chiqilayotgan har bir tovarga identifikatsiya kodi biriktiriladi, shuningdek, ushbu tovarlar boʻyicha soliq va bojxona organlarining oʻzaro integratsiyalashgan axborot tizimida ushbu tovarlarning olib kirilishi va olib chiqilishi hamda realizatsiya qilinishi toʻgʻrisida belgi qoʻygan holda avtomatlashtirilgan hisobi yuritiladi. 17. Markaz hududiga “erkin bojxona zonasi” bojxona rejimida olib kiriladigan va chakana tartibda sotiladigan tovarlar hisobini yuritish, nazorat qilish va bojxona yuk deklaratsiyalarini nazoratdan yechish (hisobdan chiqarish) savdo nuqtalarida oʻrnatilgan davlat reyestriga kiritilgan fiskal xotirali nazorat-kassa mashinalarining identifikatsiyalovchi QR-kodli cheklari asosida, soliq va bojxona organlari hamda Markaz direksiyasining oʻzaro integratsiyalashgan axborot dasturi orqali amalga oshiriladi. Bunda nazorat-kassa mashinasining tovar sotilganligini tasdiqlaydigan chekidagi QR-kodda (matrik shtrix) quyidagi maʼlumotlar boʻlishi lozim: kassa cheki raqami; nazorat-kassa mashinasi raqami; xarid qilingan sana va vaqt; tovarning nomi; tovarning narxi va miqdori; sotuvchi tomonidan olingan milliy va (yoki) chet el valyutasi summasi; savdo doʻkoni nomi; savdo doʻkoni egasi — soliq toʻlovchining identifikatsiya raqami; bojxona yuk deklaratsiyasining roʻyxatdan oʻtkazish tartib raqami; tovarga Markaz hududida sotish uchun beriladigan maxsus identifikatsiya raqami. 18. Markaz hududiy chegaralarining nazorati Oʻzbekiston Respublikasi Davlat xavfsizlik xizmati Chegara qoʻshinlari (keyingi oʻrinlarda — DXX Chegara qoʻshinlari) tomonidan amalga oshiriladi. 19. Markaz hududiga va uning hududidan tovar hamda avtotransport vositalari hamda shaxslarning harakatlanishi kunning yorugʻ vaqtida yoki yetarli darajada yorugʻlik bilan taʼminlangan hollarda amalga oshiriladi. Oʻtish vaqti ikki tomonlama kelishuv asosida belgilanishi mumkin. 20. Shaxslar Markaz hududiga shaxsini tasdiqlovchi hujjatlar asosida oʻtkaziladi. Shaxslar va avtotransport vositalari Markaz hududidan ortga qaytishi faqat ular kirgan punkt orqali amalga oshiriladi. Boshqa yoʻnalishda chiqmoqchi boʻlgan shaxslar hamda avtotransport vositalari Markaz hududiga qaytarib yuboriladi. Oʻzbekiston Respublikasining asosiy hududiga kirish ehtiyoji boʻlgan shaxslar “Termiz-avtoyoʻl” oʻtkazish punkti orqali belgilangan tartibda oʻtkaziladi. Shaxslarning Markaz hududida belgilangan muddat davomida boʻlishi DXX Chegara qoʻshinlari maʼlumotlar bazasi orqali avtomatik tarzda nazorat qilinadi. Markaz hududida belgilangan muddatdan koʻp vaqt boʻlgan shaxslar DXX Chegara qoʻshinlari xodimlari tomonidan aniqlanib, ichki ishlar organlari xodimlariga qonuniy choralar koʻrish uchun topshiriladi. Voyaga yetmagan shaxslar ota-onalaridan biri hamrohligida ularning shaxsini tasdiqlovchi tegishli hujjatlar asosida Markaz hududiga kiradilar va chiqadilar. Avtotransport vositasi bojxona koʻrigidan oʻtkazilishi jarayonida chegara nazoratidan yashiringan shaxslar aniqlanganda, bojxona organi tomonidan qonuniy choralar koʻrish uchun chegara nazorati boʻlinmasiga xabar beriladi. 21. Afgʻoniston Islom Respublikasi fuqarolari va ushbu davlat hududidan kiruvchi boshqa chet davlat fuqarolari va fuqaroligi boʻlmagan shaxslar Oʻzbekiston Respublikasiga kirish vizasini rasmiylashtirmasdan oʻn kun davomida Markaz hududiga kirishi, hududda boʻlishi va undan chiqishlari mumkin. 22. Afgʻoniston Islom Respublikasidan kelayotgan shaxslarni Markaz hududiga oʻtkazish “Termiz-avtoyoʻl” oʻtkazish punktida yangi tashkil etilgan yoʻlovchilar terminali orqali amalga oshiriladi. Bunda respublikaning asosiy hududiga harakatlanayotgan fuqarolar oqimi bilan aralashib ketishining oldini olish maqsadida ushbu terminal turniket bilan toʻsiladi. 23. Afgʻoniston Islom Respublikasi tomonidan Markaz hududiga kirib kelayotgan barcha avtotransport vositalari inspeksion-koʻrik majmuasi (Z-portal skaneri)dan oʻtkaziladi va koʻrik maydonida nazorat tamoyillaridan oʻtib, belgilangan yoʻnalishda harakatni davom ettiradilar. Markazga transport vositalarining kirish va chiqish yoʻnalishi mavjud avtomobil yoʻliga tutashgan hududda belgilanadi hamda temir panjara bilan ajratiladi. 24. Yoʻlovchilar belgilangan joyda transport vositasidan tushadilar, alohida piyodalar yoʻlakchasi orqali harakatlanib, yoʻlovchilar terminalida chegara-bojxona (shu jumladan, bodiskaner yordamida) rasmiylashtiruvidan oʻtadilar. Bunda ular DXX Chegara qoʻshinlari maʼlumotlar bazasidan tekshirilib, shaxsini tasdiqlovchi hujjatlariga sana muhrlari qoʻyilmagan holda chegara nazoratidan oʻtadilar. Soʻngra belgilangan joyda transport vositasiga chiqish uchun kutadilar. Piyoda yoʻlovchilar oʻz yoʻnalishida harakatini davom ettiradilar. 25. Oʻzbekiston tomonidan Markaz hududiga kirish yoki chiqish “Termez Cargo Centre” MChJ hududidagi Gulbahor-Ayritom avtomobil yoʻlining janubiy yoʻnalishida joylashgan 2 ta nazorat oʻtkazish punkti orqali amalga oshiriladi. 26. Oʻzbekiston Respublikasi fuqarolari, Oʻzbekiston hududida boʻlib turgan chet davlat fuqarolar va fuqaroligi boʻlmagan shaxslar hamda xizmat koʻrsatuvchi shaxslar va ularning tovarlari “Termez Cargo Centre” MChJ hududining 1-nazorat oʻtkazish punkti orqali oʻtkaziladi. Bunda ular DXX Chegara qoʻshinlari maʼlumotlar bazasidan tekshirilib, shaxsini tasdiqlovchi hujjatlariga sana muhrlari qoʻyilmagan holda chegara nazoratidan oʻtadi. Nazorat oʻtkazish punkti xizmat koʻrsatuvchi shaxslarning kirishini va chiqishini nazorat qilish uchun boshqarish nazorat tizimi bilan jihozlanadi. 27. Yuk avtomashinalari “Termez Cargo Centre” MChJ hududining 2-nazorat oʻtkazish punkti orqali belgilangan tartibda oʻtkaziladi. 28. Markaz hududidan Afgʻoniston Islom Respublikasi hududiga: chet davlat tovarlarini olib chiqish “reeksport” bojxona rejimida; Oʻzbekiston tovarlarini olib chiqish “eksport” bojxona rejimida amalga oshiriladi. 29. Markaz hududidan shaxslar tomonidan tovarlarni bojxona deklaratsiyasini taqdim etmasdan olib chiqishga qonunchilik hujjatlariga muvofiq belgilangan Oʻzbekiston Respublikasi hududidan tovarlarni bojxona deklaratsiyasini taqdim etmasdan olib chiqish normalari doirasida ruxsat etiladi. 30. Chet el tovarlari Markaz hududidan Oʻzbekiston Respublikasi hududiga bojxona yuk deklaratsiyasi asosida bojxona toʻlovlari va iqtisodiy siyosat choralari qoʻllanilgan holda, tovarlarga nisbatan vakolatli shaxs tomonidan tanlangan bojxona rejimiga joylashtirish orqali olib kiriladi. Markaz hududidan chet el tovarlarini shaxslar tomonidan Oʻzbekiston Respublikasi hududiga olib kirilishida bojxona toʻlovlari undirilmaydigan olib kirishning cheklangan meʼyorlari tatbiq etilmaydi. 31. Chet el tovarlari Markaz hududidan Oʻzbekiston Respublikasi hududi orqali uchinchi davlat hududiga olib chiqilayotganda, ular vakolatli shaxs tomonidan “tranzit” bojxona rejimiga joylashtiriladi. 32. Oʻzbekiston tovarlari Markaz hududidan Oʻzbekiston Respublikasi hududiga bojxona toʻlovlari va iqtisodiy siyosat choralari qoʻllanilmagan holda quyidagi shartlar bajarilgan taqdirda, “reyimport” bojxona rejimiga rasmiylashtirish orqali olib kiriladi: tovar uni olib chiqish uchun moʻljallangan tegishli bojxona rejimiga joylashtirilgan paytdan eʼtiboran Bojxona kodeksida belgilangan muddat ichida “reyimport” bojxona rejimiga oʻtkazilishi maʼlum qilinishi kerak. Bunda bojxona chegarasi kesib oʻtilgan kun tovarni olib kirish sanasi hisoblanadi, tovarni olib chiqish uchun moʻljallangan tegishli bojxona rejimi uchun bojxona yuk deklaratsiyasi rasmiylashtirilgan kun esa, olib chiqish sanasi hisoblanadi; tovar Markazga kirgan dastlabki holatida boʻlishi kerak, tovarning tabiiy eskirish oqibatidagi yoxud tashish, saqlash yoki foydalanish (ishlatish)ning normal sharoitlarida kamayishi oqibatidagi oʻzgarishlari bundan mustasno; bojxona organlari tomonidan tovarni identifikatsiyalashni imkoniyati mavjud boʻlishi kerak. Bunda, ushbu shartlarga rioya etilmagan taqdirda, mazkur bandning birinchi xatboshida koʻrsatilgan tovarlarga chet el tovarlari deb qaraladi va ularga nisbatan qonunchilik hujjatlariga muvofiq bojxona toʻlovlari va iqtisodiy siyosat choralari qoʻllaniladi. 33. Markazning bojxona nazorati zonasi hisoblangan hudud va binolari: yer ustidagi imoratlarda yoki inshootlarda joylashtirilishi; Oʻzbekiston Respublikasi qonunchilik hujjatlarida belgilangan texnik, sanitariya va yongʻinga qarshi talablarga javob berishi; qoʻriqlash va yongʻin nazorati signalizatsiyalari, sodir boʻlayotgan voqealar boʻyicha har tomondan olingan video maʼlumotlarni uch oy davomida koʻrsatish imkoniga ega boʻlgan, davlat nazorati organlari tomonidan belgilangan joylarda oʻrnatilgan, uzluksiz ishlaydigan videokuzatuv vositalari bilan jihozlangan boʻlishi; yongʻin xavfsizligi talablariga mos boʻlgan yongʻinni oʻchirish tizimi va vositalariga ega boʻlishi lozim. 34. Markazga oʻtish punktlarida bojxona nazoratidan oldin shaxslarning Markaz hududiga olib kirish taqiqlangan yoki cheklangan shaxsiy buyumlarini saqlash uchun maxsus kameralar tashkil etilgan boʻlishi kerak. 35. Markazda uning normal faoliyat koʻrsatish uchun doimiy ravishda quyidagilar ishchi holatda va yetarli boʻlishi kerak: ortish-tushirish uskunalari va transport vositalari; ombor asbob-uskunalari; oʻlchov asboblari, aniqligi va oʻlchash chegaralari erkin omborda saqlashga moʻljallanayotgan tovarlar xususiyatiga muvofiq boʻlgan tovarlarning ogʻirligini oʻlchash vositalari; bojxona organlarining dasturiy taʼminoti bilan mos keladigan tovarlar hisobini yuritadigan avtomatlashtirilgan tizim; bojxona nazorati zonasi sifatida ishlatish uchun moʻljallangan binolarni, ochiq maydonchalarni, bojxona nazorati zonasiga bevosita tutashib ketgan butun hududni toʻliq nazorat qilish hamda bojxona organlariga video maʼlumotlarni uzatish, shuningdek, ushbu maʼlumotlarni uch oy davomida saqlash imkoniga ega boʻlgan uzluksiz ishlaydigan videokuzatuv tizimi; koʻrik oʻtkazish uchun stol; birinchi tibbiy yordam koʻrsatish uchun tibbiyot qutichasi; aloqa vositalari (shu jumladan telefon, maʼlumot uzatish tarmogʻi, Internet jahon axborot tarmogʻi); idora ashyolari va mebel. 36. Markaz direksiyasi quyidagilarga majbur: soliq organlari bilan hamkorlikda Markazga kelib tushayotgan va undan olib chiqilayotgan tovarlar boʻyicha Oʻzbekiston Respublikasi Davlat bojxona qoʻmitasining axborot tizimida ushbu tovarlarning olib kirilishi va olib chiqilishi toʻgʻrisida belgi qoʻygan holda, avtomatlashtirilgan hisob yuritilishini nazorat qilish; bojxona organining talabiga muvofiq Markazdagi tovarlarni bojxona organining mansabdor shaxsi ishtirokida xatlovdan oʻtkazish; sanitariya, tovarlarning yonma-yon qoʻyilishi qoidalariga va saqlash rejimiga, davlat standartlarining majburiy talablariga rioya qilish, Oʻzbekiston Respublikasining bojxona ishi sohasidagi munosabatlarni tartibga soluvchi qonunchilik hujjatlarida belgilangan boshqa talablar va shartlarni bajarish; taʼsis hujjatlariga oʻzgartirish va qoʻshimchalar kiritilganligi, shu jumladan qayta tashkil etilganligi, nomi yoki joylashgan joyi (pochta manzili) oʻzgarganligi toʻgʻrisida bojxona organini besh ish kuni ichida xabardor qilish; Markaz ishtirokchilarining, shuningdek, Markazga kirish uchun ruxsat berilgan hamda belgilangan tartibda tibbiy koʻrikdan oʻtgan (oziq-ovqat mahsulotlari bilan ishlovchi xodimlar uchun) xodimlarning (familiyasi, ismi, otasining ismi, lavozimi koʻrsatilgan holda) roʻyxati mavjudligini taʼminlash; Oʻzbekiston Respublikasi bojxona organlarining qonuniy talablarini bajarish, shu jumladan, bojxona organlari mansabdor shaxslarining Markazda saqlanayotgan tovarlar turgan joyga kirishini taʼminlash; bojxona nazorati va bojxona rasmiylashtiruvini amalga oshirish uchun Markazdagi jihozlangan binolar va aloqa vositalarini bojxona organlari xodimlariga bepul taqdim etish. 37. Markazning yoki Markaz ishtirokchisining faoliyati tugatilgan taqdirda, uning hududida boʻlgan tovarlar tugatilgan vaqtdan boshlab oltmish kalendar kun mobaynida tovarlarga vakolati boʻlgan shaxs tomonidan boshqa bojxona rejimiga oʻtkaziladi. 38. Ushbu Nizomning 37-bandida nazarda tutilgan muddat mobaynida koʻrsatib oʻtilgan tovarlar bojxona maqsadlari uchun “vaqtinchalik saqlash” bojxona rejimida turgan tovarlar hisoblanadi. 39. Shaxs Markaz ishtirokchisi maqomidan mahrum etilgan taqdirda, shu jumladan, investitsiyalash toʻgʻrisidagi bitimning amal qilishi muddatidan oldin toʻxtatilganligi munosabati bilan ishtirokchi maqomidan mahrum etilganda, ishtirokchiga tegishli boʻlgan ishlab chiqarish uchun tovarlar Markazning boshqa ishtirokchisi foydasiga begonalashtiriladi yoxud Markaz ishtirokchilari reyestriga shaxsning Markazning ishtirokchisi maqomidan mahrum etilgani toʻgʻrisidagi yozuv kiritilgan sanadan boshlab oltmish kalendar kun mobaynida boshqa bojxona rejimiga oʻtkaziladi. 40. Markaz ishtirokchisi maqomini yoʻqotgan shaxs oʻzining mulki boʻlgan ishlab chiqarish uchun tovarlarni begonalashtirmaganda yoxud ularni boshqa bojxona rejimiga joylashtirmaganda, ushbu Nizomning 39-bandida nazarda tutilgan muddat oʻtib boʻlgach, bojxona organlari qonunchilik hujjatlariga muvofiq tegishli qonuniy choralarni koʻradi. 41. Markaz hududiga kirish-chiqish tartibini buzgan, shuningdek, ushbu hududdan belgilanmagan joylardan chiqishga yoki kirishga uringan shaxslar qoʻlga olinib, ularga nisbatan belgilangan tartibda qonuniy choralar koʻriladi. 42. Ushbu Nizom talablarini buzganlikda aybdor boʻlgan shaxslar qonunchilik hujjatlarida belgilangan tartibda javob beradilar. T/r Obyekt nomi Oʻlchov birligi Miqdori Qiymati (mlrd soʻm) Moliyalashtirish manbai Amalga oshirish muddati Masʼul vazirlik va idoralar I. Kuzatuv minoralarini koʻchirish boʻyicha 1. Koʻprikni qoʻriqlash bataloni 3-marrasining chap qanotidagi mavjud 900 m “Surxon” elektr signalizatsiya majmuasini koʻchirish (demontaj) ishlarini amalga oshirish. metr 900 0,01 Mahalliy budjet mablagʻlari 2021-yil dekabr Surxondaryo viloyati hokimligi 2. Koʻprikni qoʻriqlash batalonining 3-marrasida joylashgan mavjud 49-son temir kuzatuv minorasini koʻchirish (demontaj-montaj) va 2-marra tomon boʻylab 400 metr uzoqlikka oʻrnatish ishlarini amalga oshirish. dona 1 0,006 Mahalliy budjet mablagʻlari 2021-yil dekabr Surxondaryo viloyati hokimligi II. “Termiz xalqaro savdo markazi” erkin savdo zonasi hududini muhandislik-kommunikatsiya infratuzilmasi bilan taʼminlash boʻyicha 3. Yegoza bilan kuchaytirilgan holda 3,5 m balandlikda hudud perimetri boʻylab devor barpo etish. metr 2 765 6,345 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil IV chorak Surxondaryo viloyati hokimligi 4. “Surxon” ESKni “Termiz xalqaro savdo markazi” erkin savdo zonasi hududi va unga tutash boʻlgan hududlarga oʻrnatish. metr 2 765 0,426 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil IV chorak Surxondaryo viloyati hokimligi 5. Rokad va nazorat iz yoʻlagi barpo etish. metr 2 765 1,105 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil IV chorak Surxondaryo viloyati hokimligi III. “Termiz xalqaro savdo markazi” erkin savdo zonasi va “Termez Cargo Centre” MChJ hududlarini bogʻlovchi alohida koridor infratuzilmasini barpo etish boʻyicha 6. Eniga 9 metr kenglikda avto yoʻl barpo etish. metr 1000 4,0 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil IV chorak Surxondaryo viloyati hokimligi 7. Koridorning ikki tomonini 3,5 metr balandlikdagi panel setka toʻsigʻi bilan oʻrash. metr 1000 0,413 Mahalliy budjet mablagʻlari 2021-yil yakuniga qadar Surxondaryo viloyati hokimligi 8. Yegoza sim toʻsigʻi oʻrnatish. metr 3380 0,436 Mahalliy budjet mablagʻlari 2021-yil yakuniga qadar Surxondaryo viloyati hokimligi 9. Oʻrtada temir yoʻl kesishmasi mavjudligini inobatga olib, temir yoʻlning kirish va chiqish yoʻnalishiga elektron darvoza oʻrnatish. dona 2 0,055 Mahalliy budjet mablagʻlari 2021-yil yakuniga qadar Surxondaryo viloyati hokimligi 10. Avto yoʻlning temir yoʻl bilan kesishgan joyida shaxslar va transport vositalarining xavfsizligini taʼminlash maqsadida shlagbaum oʻrnatish. dona 2 0,056 Mahalliy budjet mablagʻlari 2021-yil yakuniga qadar Surxondaryo viloyati hokimligi 11. Koridor boʻylab yoritish chiroqlari oʻrnatish. dona 20 0,010 Mahalliy budjet mablagʻlari 2021-yil yakuniga qadar Surxondaryo viloyati hokimligi IV. “Termez Cargo Centre” MChJ hududi xavfsizligini taʼminlash boʻyicha 12. Perimetr boʻylab devor ustiga signalizatsiya (harakatlanish datchiklari) oʻrnatish. metr 2 750 0,007 Mahalliy budjet mablagʻlari 2021-yil dekabr Surxondaryo viloyati hokimligi V. “Termiz xalqaro savdo markazi” erkin savdo zonasini qoʻriqlashga jalb etiladigan Davlat xavfsizlik xizmati Chegara qoʻshinlari shaxsiy tarkibi uchun alohida maʼmuriy bino barpo etish boʻyicha 13. Quyidagilarni barpo etish: 1. Chegara naryadlari smena kattasi xonasi. 2. Boʻlinma boʻyicha navbatchi va maxsus texnik vositalari majmuasi operatori xonasi. 3. Oʻn besh kishilik dam olish xonasi. 4. Qurol saqlash va tarqatish xonasi. 5. Ushlangan shaxslarni vaqtinchalik saqlash xonalari (erkaklar va ayollar uchun alohida). 6. Oshxona. 7. Uch kishilik sanuzel. 2,5 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil IV chorak Surxondaryo viloyati hokimligi VI. “Termez Cargo Centre” MChJ va “Termiz xalqaro savdo markazi” erkin savdo zonasi va koridorlarni axborot-kommunikatsiya texnologiyalari tizimlari bilan jihozlash boʻyicha 14. 3 megapikselli infraqizil yoritkichli video kuzatuv kameralari. dona 215 1,71 Hududlarni ijtimoiy-iqtisodiy rivojlantirish uchun ajratilgan Respublika budjeti mablagʻlari 2021-yil dekabr Surxondaryo viloyati hokimligi 15. 2 megapikselli infraqizil yoritkichli video kuzatuv kameralari. dona 12 0,025 Mahalliy budjet mablagʻlari 2021-yil dekabr Surxondaryo viloyati hokimligi 16. 2 megapikselli 500 metrgacha lazer yoritkichli aylanuvchi kuzatuv kameralari. dona 8 0,114 Mahalliy budjet mablagʻlari 2021-yil dekabr Surxondaryo viloyati hokimligi 17. 24 voltli AS (oʻzgaruvchan tokli) aylanuvchi kuzatuv kameralari uchun manba bloklari. dona 8 0,003 Mahalliy budjet mablagʻlari 2021-yil dekabr Surxondaryo viloyati hokimligi 18. Aylanuvchi kuzatuv kamerasi uchun kronshteynlar. dona 8 0,002 Mahalliy budjet mablagʻlari 2021-yil dekabr Surxondaryo viloyati hokimligi 19. 64 kanalli tarmoq videoregistratorlari. dona 3 0,026 Mahalliy budjet mablagʻlari 2021-yil dekabr Surxondaryo viloyati hokimligi 20. 32 kanalli tarmoq videoregistratorlari. dona 5 0,025 Mahalliy budjet mablagʻlari 2021-yil dekabr Surxondaryo viloyati hokimligi 21. 10 terrabayt hajmli qattiq magnit disklar. dona 34 0,102 Mahalliy budjet mablagʻlari 2021-yil dekabr Surxondaryo viloyati hokimligi 22. 55 dyuymli monitorlar. dona 18 0,203 Mahalliy budjet mablagʻlari 2021-yil dekabr Surxondaryo viloyati hokimligi 23. Videokameralar boshqaruv pulti. toʻplam 8 0,058 Mahalliy budjet mablagʻlari 2021-yil dekabr Surxondaryo viloyati hokimligi 24. Kirish va chiqishda shaxsni aniqlovchi terminal (2000 nafargacha). toʻplam 2 0,010 Mahalliy budjet mablagʻlari 2021-yil dekabr Surxondaryo viloyati hokimligi 25. Turniketlar. toʻplam 2 0,126 Mahalliy budjet mablagʻlari 2021-yil dekabr Surxondaryo viloyati hokimligi 26. L2 darajali 16 RoYe portli tarmoq kommutatorlari. toʻplam 43 0,157 Mahalliy budjet mablagʻlari 2021-yil dekabr Surxondaryo viloyati hokimligi 27. Kommutator uchun shkaflar. dona 43 0,024 Mahalliy budjet mablagʻlari 2021-yil dekabr Surxondaryo viloyati hokimligi 28. Server uchun 19 dyumli shkaf. dona 4 0,006 Mahalliy budjet mablagʻlari 2021-yil dekabr Surxondaryo viloyati hokimligi 29. Server uchun 75 dyumli shkaf. dona 1 0,008 Mahalliy budjet mablagʻlari 2021-yil dekabr Surxondaryo viloyati hokimligi 30. Server uchun Intel Sore i7 I7-8700-4QM35LT parametrli shaxsiy kompyuterlar. toʻplam 2 0,022 Mahalliy budjet mablagʻlari 2021-yil dekabr Surxondaryo viloyati hokimligi 31. 5 kVattli uzluksiz elektr taʼminoti manbai (UPS). dona 5 0,065 Mahalliy budjet mablagʻlari 2021-yil dekabr Surxondaryo viloyati hokimligi 32. 64 abonentli tarmoq ATSi ISDN platasi bilan. toʻplam 1 0,008 Mahalliy budjet mablagʻlari 2021-yil dekabr Surxondaryo viloyati hokimligi 33. Telefon apparati. dona 64 0,032 Mahalliy budjet mablagʻlari 2021-yil dekabr Surxondaryo viloyati hokimligi 34. “GW-4E1-48/220 parametrli shlyuz. toʻplam 1 0,063 Mahalliy budjet mablagʻlari 2021-yil dekabr Surxondaryo viloyati hokimligi 35. Wi-Fi internet tarmogʻi nuqtasi. dona 2 0,001 Mahalliy budjet mablagʻlari 2021-yil dekabr Surxondaryo viloyati hokimligi 36. FTP kabeli. metr 65000 0,213 Mahalliy budjet mablagʻlari 2021-yil dekabr Surxondaryo viloyati hokimligi 37. Optik tolali aloqa kabeli. metr 10000 0,121 Mahalliy budjet mablagʻlari 2021-yil dekabr Surxondaryo viloyati hokimligi 38. TPP 30x2x0,5 parametrli kabel. metr 5500 0,102 Mahalliy budjet mablagʻlari 2021-yil dekabr Surxondaryo viloyati hokimligi 39. Kabel tortish uchun yer osti quvuri. toʻplam 80 0,456 Mahalliy budjet mablagʻlari 2021-yil dekabr Surxondaryo viloyati hokimligi 40. Kamida 4,5 tonnalik yukka moʻljallangan taranga qarshi qurilma. toʻplam 7 0,282 Mahalliy budjet mablagʻlari 2021-yil dekabr Surxondaryo viloyati hokimligi JAMI 19,33